CONVOCATÒRIA PRÒPIA URGENT DE LA UA CONTRA LA COVID-19 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5756)
  + [Valencià](/va/acuerdo/5756)






Selector de idioma

Leer

* [Español](/es/acuerdo/5756)
* [Valencià](/va/acuerdo/5756)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PRÒPIA URGENT DE LA UA CONTRA LA COVID-19[Butlletí Oficial Universitat d'Alacant](/ca/Publicacion)
===============================================================================================================

Secretaria General

Butlletí Oficial Universitat d'Alacant





CONVOCATÒRIA PRÒPIA URGENT DE LA UA CONTRA LA COVID-19

Data d'aprovació
:   01/04/2020

Data de publicació
:   01/04/2020

Òrgan competent
:   Vicerectora d'Investigació i Transfèrencia de Coneixement

Secció
:   CONVOCATÒRIES I CONCURSOS

* [Anàlisi](#analisis)

* [Ver acuerdo en formato **PDF**](/pdf.asp?pdf=5756.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5756)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5756)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PRÒPIA URGENT DE LA UA CONTRA LA COVID-19&url=https://www.boua.ua.es/va/acuerdo/5756)

**Títol:** CONVOCATÒRIA PRÒPIA URGENT DE LA UA CONTRA LA COVID-19

**Secció:** CONVOCATÒRIES I CONCURSOS

**Òrgan:** Vicerectora d'Investigació i Transfèrencia de Coneixement

**Data d'aprovació:** dimecres, 1 d'abril de 2020

CONVOCATÒRIA PRÒPIA URGENT DE LA UA CONTRA LA COVID-19

La pandèmia que viu el món, i especialment Espanya i la Comunitat Valenciana , tal com va declarar l'Organització Mundial de la Salud l’11 de març, pel virus de la família Coronaviridae, actualment denominat SARS-CoV-2 (COVID-19), constitueix una emergència sanitària a escala global.

El foment de la investigació de base sobre la malaltia i les persones a les quals afecta és un dels pilars bàsics en la contenció de la propagació d'aquesta pandèmia. La investigació s’hi ha d'anticipar i desenvolupar tractaments i vacunes que impedisquen nous escenaris de contagis general itzats. Els efectes d'aquesta pandèmia afecten principalment l'aspecte de salut, però no exclusivament. Altres àmbits es veuen afectats per les mesures de confinament, com són els aspectes econòmics, els drets dels treballadors, la protecció de dades, etc.

El 18 de març de 2020, el Butlletí Oficial de l’Estat publicava el Reial decret llei 8/2020, de 17 de març, de mesures urgents extraordinàries per a fer front a l'impacte econòmic i social de la COVID-19. Diferents entitats com l'Institut de Salut Carlos III i l'Agència Valenciana de la Innovació, entre d’altres, han realitzat convocatòries per a desenvolupar projectes de recerca que aborden aquesta problemàtica.

La Universitat d'Alacant, amb aquesta convocatòria pròpia i urgent, pretén incentivar i impulsar la investigació que els equips multidisciplinaris i grups d'investigació de la Universitat d'Alacant realitzen o poden realitzar a curt termini en relació amb la COVID-19.

OBJECTIU

Aquesta convocatòria té com a objectiu el finançament de projectes de recerca sobre la COVID19, d'acord amb els principis de necessitat social, emergència i eficàcia, atès l'interès general , amb càrrec al FONS - COVID19 per part de la UA amb una quantia de 90.000 €.

FINALITAT I TERMINI D'EXECUCIÓ

Les propostes a l'empara d'aquesta convocatòria tenen com a finalitat contribuir de manera immediata a millorar les actuacions referents a la COVID19 des de les diferents àrees de coneixement que ajuden a millorar la situació de les persones i dels sectors econòmics en el context de la pandèmia en curs. El termini d'execució dels projectes conclourà el 31 de desembre de 2020.

ÀMBIT I ABAST

Els projectes, que poden partir d'investigacions en marxa, han de centrar-se en qualsevol àmbit que afecte la pandèmia de la COVID-19. Els projectes s’han de presentar en format breu explicant la línia d'investigació, així com el seu impacte en les persones infectades o cuidadors, el personal sanitari o el sector econòmic que corresponga amb l'objectiu de contribuir a millorar la situació actual. Els projectes han de ser adequats a la situació d'urgència i, per tant, han de permetre una implementació i posada en marxa immediata, amb resultats concrets amb promptitud i aplicables a la situació actual.

Les línies d'investigació preferents dels projectes que s'acullen a aquesta convocatòria han d'estar vinculades amb alguna de les temàtiques següents:

a) Tècniques de diagnòstic.

b) Equips de protecció individuals o col·lectius (màscares, vestits, ulleres, pantalles, guants…).

c) Detecció i destrucció del virus, sistemes de desinfecció massius…

d) Nous dispositius d'intervenció o tractament del virus.

e) Solucions per a fabricació de ventiladors invasius.

f) Desenvolupament de teràpies innovadores, noves molècules antivirals, antisèptics i desinfectants contra el SARS-CoV-2.

g) Caracterització del virus SARS-CoV-2, coneixement de la variació genètica i antigènica del SARS-CoV-2, així com de la resposta immunològica al virus SARS-CoV-2 i de la interacció virus-hoste.

h) Impacte socioeconòmic de la malaltia COVID-19.

i) Intel·ligència artificial i anàlisi massiva de dades integrades orientades al control epidemiològic de la malaltia COVID-19, a conèixer en temps real la disponibilitat de recursos sanitaris o diagnòstics per imatge, a millorar la resposta ciutadana davant la crisi sanitària.

j) Qualsevol altra relacionada amb la COVID19 no enumerada anteriorment.

Els equips de treball han de tenir en compte que les propostes finançades en aquesta convocatòria s’hauran d'atenir al que estableix la resolució de concessió corresponent, sens perjudici de les mesures addicionals que s’hi puguen incorporar amb la finalitat de garantir l'execució precoç dels projectes, accés obert a dades i l'obtenció de resultats útils per a la lluita immediata contra aquesta malaltia.

CONCEPTES FINANÇABLES

Aquesta convocatòria pretén impulsar i dinamitzar projectes pròxims al mercat; per això no finançarà despeses de contractació de personal que retardarien la seua posada en marxa.

Les ajudes previstes es destinaran a cobrir les despeses següents, sempre que estiguen directament relacionades amb el projecte d'investigació sol·licitat:

a) Material inventariable que per a la compra no requerisca processos de licitació.

b) Despeses d'execució: material fungible i manteniment, desplaçaments del personal adscrit al projecte.

c) Altres despeses relacionades amb el projecte.

En cap cas es podrà destinar l'ajuda per a la contractació de personal o despeses protocol·làries.

Tampoc seran objecte de l'ajuda despeses imputables a altres projectes, ajudes o subvencions ja concedides.

La quantia màxima que es finançarà en cada projecte serà de 15.000 €.

FORMA I TERMINI DE PRESENTACIÓ

Per a presentar les propostes, els equips de treball hauran d'usar la plantilla de l'annex I. Aquesta plantilla estarà disponible en format electrònic en la web del Vicerectorat d'Investigació i Transferència de Coneixement de la UA

(<https://web.ua.es/va/vr-investi/vicerectorat-d-investigacio-i-transferencia-de-coneixement.html> ),

i, una vegada formalitzada, s’haurà de lliurar per e-administració mitjançant instància genèrica.

El termini per a la presentació de propostes es mantindrà obert fins al dimecres 8 d'abril a les 14.00 hores.

La presentació de la proposta implica l'acceptació de les condicions i la tramitació del procediment.

RESOLUCIÓ I VALORACIÓ DE LES PROPOSTES

Les propostes presentades seran valorades tenint en compte el grau de maduresa del projecte, el cronograma o el seu grau d'implementació i la immediatesa de la seua aplicació.

El comitè d'avaluació estarà format per:

- Vicerector d'Investigació i Transferència de Coneixement (president)

- Vicerectora de Planificació Econòmica

- Vicerector d'Estudis

- Vicerectora d'Estudiants

- Vicerector de Campus i Tecnologia

El comitè d'avaluació elaborarà una relació prioritzada de les propostes avaluades i, en funció de les disponibilitats pressupostàries, publicarà en la web del Vicerectorat d'Investigació i Transferència de Coneixement una resolució amb les propostes a les quals s'adjudica l'ajuda. La resolució es notificarà per e-administració als equips d'investigació beneficiaris de l'ajuda.

L'equip beneficiari haurà d'expressar, en un termini màxim de 3 dies comptadors des de l'endemà de la notificació, l’acceptació o renúncia a l'ajuda concedida. La no acceptació expressa de l'ajuda implicarà que s’hi renuncia.

En cas de renúncia, el comitè d'avaluació podrà assignar l'ajuda al projecte d'investigació que, d'acord amb la relació prioritzada, ocupe la primera posició entre les propostes no beneficiades en la primera adjudicació.

PAGAMENT DE LES AJUDES

El pagament de la totalitat de l'ajuda s'efectuarà mitjançant traspàs de crèdit a l'aplicació pressupostària oberta a aquest efecte a nom del titular de l'ajuda.

SEGUIMENT I JUSTIFICACIÓ DE LES AJUDES

Les ajudes seran objecte d'un seguiment del compliment dels objectius cientificotècnics de les actuacions i d'un seguiment econòmic. Aquest seguiment serà competència del Vicerectorat d'Investigació i Transferència de Coneixement.

Així mateix, els projectes estaran subjectes a les actuacions que puguen dur a terme els òrgans de control econòmic de la Universitat d'Alacant, i hauran de facilitar qualsevol informació que els siga requerida amb aquesta finalitat.

Qualsevol modificació en les condicions que havien motivat la concessió de les ajudes haurà de tenir l'autorització del Vicerectorat d'Investigació i Transferència de Coneixement; en cas contrari, l'ajuda podrà ser revocada totalment o parcialment.

L'incompliment total o parcial dels requisits i obligacions establides en aquestes bases i altres normes aplicables donarà lloc a l'obertura d'un expedient d'incompliment que, una vegada escoltada la persona interessada, podrà donar lloc a la revocació de l'ajuda concedida parcialment o totalment i a l'obligació de reintegrar la quantia corresponent.

Les ajudes obtingudes en aquesta convocatòria seran incompatibles amb qualsevol altra percebuda per a la mateixa finalitat procedent d'administracions o ens públics o privats, nacionals o de la Unió Europea o d'organismes internacionals.

En un termini màxim d'1 mes des de la data de finalització del període d'execució del projecte, la investigadora o investigador principal haurà de remetre al Vicerectorat d'Investigació i Transferència de Coneixement un informe final en què faça constar els resultats obtinguts, la justificació de la utilització de l'ajuda rebuda d'acord amb el pressupost inclòs en la sol·licitud i una relació de les aportacions científiques resultat del projecte.

La presentació es farà en els models normalitzats disponibles en la pàgina següent <https://sgi.ua.es/va/proyectos-publicos/calendari-justificacio-ajudes-ua.html>.

Els imports no utilitzats dins del període d'execució o no justificats es reintegraran al Vicerectorat d'Investigació i Transferència de Coneixement.

En les publicacions derivades d'aquestes ajudes s’haurà de fer constar el finançament per part de la Universitat d'Alacant amb indicació de la convocatòria del Vicerectorat d'Investigació i Transferència de Coneixement.

PUBLICITAT

Els beneficiaris hauran de fer constar en les publicacions derivades d'aquestes ajudes el finançament per part de la Universitat d'Alacant amb indicació del Programa Urgent de la UA contra la COVID19 del Vicerectorat d'Investigació i Transferència de Coneixement.

Rafael Muñoz Guillena

Vicerector d'Investigació i Transferència de Coneixement

Anàlisi
-------

:   **Modificat per:**

    * [Detalle
       CORRECCIÓ D'ERRORS DE LA CONVOCATÒRIA PRÒPIA URGENT DE LA UA CONTRA LA COVID-19](/va/acuerdo/5758)
      03/04/2020





[Carretera Sant Vicent del Raspeig s/n  
03822 Sant Vicent del Raspeig - Alacant  
 Tel. 17 501 4441 - Fax 78 792 9877](https://www.google.es/maps/@24.564929,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12524&trk=tyah&trkInfo=tarId%6I3137952795519%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)